НАЦИОНАЛНА ЗДРАВНООСИГУРИТЕЛНА КАСА

*София 1407, ул. “Кричим” No 1* [*www.nhif.bg*](http://www.nhif.bg) *тел: +359 2 9659121*

**ДО ПРИТЕЖАТЕЛИТЕ НА РАЗРЕШЕНИЯТА ЗА УПОТРЕБА НА ЛЕКАРСТВЕНИТЕ ПРОДУКТИ,**

**ЗАПЛАЩАНИ НАПЪЛНО ИЛИ**

**ЧАСТИЧНО ОТ НЗОК/**

**ТЕХНИТЕ УПЪЛНОМОЩЕНИ ПРЕДСТАВИТЕЛИ**

# Относно: образци на договори за 2019 г. за отстъпки и/или за прилагане на механизъм, гарантиращ предвидимост и устойчивост на бюджета на НЗОК

# В резултат на проведена среща между представители на НЗОК и ПРУ/техни УП, проведена на 15.03.2019г. в сградата на Българския Червен кръст, бе постигната договореност за промяна, респ. допълване на текстове от образците на договори за 2019 г. за отстъпки и/или за прилагане на механизъм, гарантиращ предвидимост и устойчивост на бюджета на НЗОК (публикувани на официалната интернет страница на НЗОК), в две основни насоки:

* предвидената в договорите методика за прилагане на механизма, гарантиращ предвидимост и устойчивост на бюджета на НЗОК, която ще се публикува на официалната интернет страница на НЗОК, да се счита за неразделна част от всеки сключен договор между НЗОК и ПРУ; да се предвиди текст, че при всяко изменение и/или допълнение на методиката, за прилагането му спрямо ПРУ/УП, страните следва да сключат допълнително споразумение към договора;
* да се посочи подробно в договорите информацията, която НЗОК ще публикува на официалната си интернет страница, както и в индивидуалните справки към ПРУ/УП.

Публикуваме отново образците на договорите, като в съдържанието им са нанесени съответни промени, респ. допълнения, в горепосочените две насоки. За яснота променените, респ. допълнени текстове са маркирани с удебелен шрифт. Като последен член от всеки договор е включен и текст за конфиденциалност.

Приложенията към съответните образци на договори не са публикувани отново, тъй като в съдържанието им не е нанесена никаква промяна, т.е. остават актуални първоначално публикуваните приложения.

За въпроси можете да се обръщате към следните служители в НЗОК:

1. Ирена Бенева – началник на отдел в дирекция ДЛПМИО, IKrumova@nhif.bg, тел. 0888 201 406
2. Вирджиния Вълкова - гл. експерт в дирекция ДЛПМИО, e-mail: VValkova@nhif.bg, тел. 02 96 59388